ઇન્ચાર્જ કુલપતિ ડો.નિલામ્બરીબેન દવેએ જણાવ્યું હતું કે એન્ટી સેકસ્યુઅલ હેરેસમેન્ટ સેલના રિપોર્ટમાં એમ જણાવાયું છે કે આમાં નિલેશ પંચાલની સંડોવણી છે તેવું પ્રાથમિક દ્દષ્ટિએ ફલિત થાય છે. બાયોસાયન્સ ભવનના અમુક સ્ટાફે પણ પીડિતાના નિવેદનને સમર્થન આપ્યું છે અને પીએચ.ડી.ની વિદ્યાર્થિનીઓ સાહેબની ચેમ્બરમાં જતા બીવે છે એકલા ન જવાય તેમ જણાવ્યું હતું. આથી નિલેશ પંચાલને સસ્પેન્ડ કરી નાખી તેની કાયમી ગાઇડશિપ રદ કરવાનો નિર્ણય કરવામાં આવ્યો છે અને સર્વિસ રૂલ ઓર્ડિનન્સ 205 મુુજબ નિલેશ પંચાલ સામે નિવૃત્ત ડિસ્ટ્રીકટ જજ અથવા હાઇકોર્ટ જજની અધ્યક્ષતામાં તપાસ સમિતિ રચવામાં આવશે અને આ તપાસ સમિતિના અહેવાલ બાદ પોલીસ ફરિયાદથી લઇને ડિસમિસ સુધીના પગલાં લેવામાં આવશે.